[{"text_idx": "#000000", "text": "iametzaBlogaTokiko merkataritzan euskara sustatzeko kanpaina"}, {"text_idx": "#000001", "text": "Tokiko merkataritzan euskara sustatzeko kanpaina"}, {"text_idx": "#000002", "text": "Tokiko merkataritzan euskararen erabilera sustatzeko Eusko Jaurlaritzak martxan jarri duen kanpaina zuzendu dugu Iametzan: Betikoa. Gertukoa. Eskatu euskaraz, eskaini euskaraz. Kanpainaren helburuak finkatzen laguntzeaz gain, mezua, estetika eta Udal eta eragile ezberdinen arteko koordinazioa egin dugu."}, {"text_idx": "#000003", "text": "\u201cBetikoa\u201d eskatzea konfiantza sortzeko bide den bezala, norbera bere hizkuntzan artatua izatea ere konfiantza hori sortzeko bidea dela abiapuntu hartuta, kontsumitzaileei zuzendutako kontzientzio kanpaina da, euskaraz eskatu dezaten."}, {"text_idx": "#000005", "text": "Spotaren zuzendaritza eta errealizazioa Arriguri ekoiztetxeak egin du ekipo ezin hobeaz inguratuta. Hasierako idea garatu eta hobetzen lagundu digute, aktoreen eta animazioaren bitartez Euskal Herriko edozein herri irudikatzea lortuz. Euskarari lotutako ohiko kanpainetatik harago joan nahi izan dugu, iruditeria berri eta fresko bat eskainiz, eta aldi berean etxekoa, gertukoa, sentituz."}]